Diari Oficial de la Generalitat Valenciana


Sumari del DOGV 5754, del 02-05-2008 (2008/5499)

ORDE de 21 d'abril de 2008, de la Conselleria d'Agricultura, Pesca i Alimentació, per la qual es modifica l'Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5499


Data del document
:   21-04-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * aigua estancada
    * agres
    * vinya
    * fruit de corfa
    * ajuda a l'agricultura
    * agrupació d'explotacions
    * arròs
    * espècie protegida
    * agricultura biològica
    * oleïcultura
    * jove agricultor
    * erosió
    * aliment per al bestiar
    * cultiu d'hortalisses
    * cultiu de secà
    * cultiu en terrasses
    * agricultora
    * desenvolupament rural
    * viticultura
    * cultiu farratger
    * agricultor
    * protecció del paisatge
    * oví
    * fruticultura
    * municipi

ORDE de 21 d'abril de 2008, de la Conselleria d'Agricultura, Pesca i Alimentació, per la qual es modifica l'Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013. [2008/5499]  
El Programa de Desenvolupament Rural per a la Comunitat Valenciana 2007-2013, ha introduït novetats respecte de matèries agroambientals, per tant, és necessari adequar el contingut de l'Orde de 21 de gener de 2008, de la conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013 al present programa.  
Per això, i en virtut de les facultats que em conferix l'article 28 e, de la Llei 5/1983, de 30 de desembre, del Consell, i l'article 47.3 i 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat.   
ORDENE  
Article primer  
Es modifica l'article 5 de l'Orde de 21 de gener de 2008, de la conselleria d'Agricultura, Pesca i Alimentació, i queda redactat de la manera següent:  
« a) Agricultura Ecològica  
Inscripció del titular de l'explotació en el Comité d'Agricultura Ecològica de la Comunitat Valenciana durant el període de compromisos.  
Dedicar una superfície mínima de cultiu ecològic establida en:   
- Cultius herbacis: 2 ha  
- Arròs: 0,3 ha  
- Oliverar, vinya, fruits de corfa (fruites seques): 1 ha  
- Fruiters de secà i de regadiu, cítrics: 0,5 ha  
- Hortalisses: 0,3 ha.  
- Prat natural i/o prat artificial: 5 ha  
Les superfícies de vinya han de ser legals i estar inscrites en el Registre Vitícola de la Comunitat Valenciana.  
Els titulars que sol·liciten superfícies de prat natural i/o prat artificial hauran de complir amb els següents límits de càrrega ramadera en la seua explotació:  
- Càrrega ramadera mínima: 0,2 UBM per hectàrea.  
- Càrrega ramadera màxima: 1 UBM per hectàrea.  
En les superfícies de les parcel·les dedicades a praderies naturals i praderies artificials, l'aprofitament farratger haurà de realitzar-se per mitjà de pasturatge o sega, han de suportar alguna acció de conservació, manteniment i millora i eventualment podran realitzar esmenes orgàniques, calcàries o magnèsiques.   
No seran objecte d'ajuda les superfícies de pastura arbrada i pastura arbustiva, ni aquelles sobre les quals no es faça cap faena de cura, millora o manteniment del sòl i de la seua fertilitat, encara que estes superfícies es podran tindre en compte per al càlcul de la càrrega ramadera. Tampoc tindran dret a les ajudes les superfícies cultivades amb plançons que no hagen entrat en producció.  
b) Cultiu sostenible de l'arròs en aiguamolls  
La superfície mínima de cultiu serà de 0,3 ha d'arròs.   
En este cas el beneficiari podrà optar per les següents:  
- Opció 1: inundació  
Mantindre inundada la superfície de cultiu almenys durant 3 mesos i mig addicionals al cultiu.  
El control de les males herbes, quan no estiga realitzant-se el cultiu, es realitzarà per mitjà de la tècnica d'enfangat.  
- Opció 2:  
Mantindre el restoll i la palla de l'arròs almenys fins a l'1 de febrer.  
El control de males herbes, quan no estiga realitzant-se el cultiu, es realitzarà per mitjà de fresa (rotocultor).  
c) Producció integrada  
Inscripció del titular de l'explotació en el Registre de Producció Integrada de la Comunitat Valenciana.  
Dedicar una superfície mínima de cultiu d'acord amb el Programa de Desenvolupament Rural de la Comunitat Valenciana 2007-2013.  
Les superfícies de vinya han de ser legals i estar inscrites en el Registre Vitícola de la Comunitat Valenciana.  
No tindran dret a les ajudes les superfícies cultivades amb plançons que no hagen entrat en producció.  
d) Lluita contra l'erosió i manteniment del paisatge amb cultius llenyosos en pendents o terrasses  
Dedicar una superfície mínima de cultiu establida segons cultius en:  
- Avellaner: 0,3 ha  
- Cirerer: 0,3 ha  
- Ametler: 0,3 ha  
- Garrofera: 0,3 ha  
Les parcel·les han de tindre un pendent superior al 8 per cent o estar cultivades en terrasses.   
e) Manteniment de races pures en perill d'extinció: raça ovina guirra  
Pertànyer a una associació ramadera les finalitats de la qual siguen la millora i la conservació d'esta raça.  
El nombre mínim d'animals reproductors de la raça ovina guirra per a poder sol·licitar les ajudes s'establix en 30.  
S'hauran de complir els següents límits de càrrega ramadera en l'explotació:   
- Càrrega ramadera mínima: 0,2 UBM per hectàrea.  
- Càrrega ramadera màxima: 1,4 UBM per hectàrea.»  
Article segon  
Es modifica l'annex I, mesura 1, sobre l'agricultura ecològica en el compromís principal tercer punt de l'Orde de 21 de gener de 2008, de la conselleria d'Agricultura, Pesca i Alimentació, i queda redactat de la manera següent:  
«Disposar d'un certificat expedit pel CAU, abans del termini de finalització de la sol·licitud, en què s'afirme que s'han complit satisfactòriament les normes d'acord amb el Reglament CE 2092/91, del Consell».  
Article tercer  
Es modifica l'annex I, mesura 2, sobre el cultiu sostenible de l'arròs en aiguamolls en el compromís principal tercer punt de l'Orde de 21 de gener de 2008, de la conselleria d'Agricultura, Pesca i Alimentació, i queda redactat de la manera següent:  
«Mantindre el restoll i la palla de l'arròs almenys fins a l'1 de febrer, o mantindre inundada la superfície de cultiu almenys durant 3 mesos i mig addicionals al cultiu segons l'opció triada».  
Article quart  
Es modifica l'annex I, mesura 4, sobre l'erosió i manteniment del paisatge amb cultius llenyosos en pendents i terrasses en el compromís principal primer punt de l'Orde de 21 de gener de 2008, de la conselleria d'Agricultura, Pesca i Alimentació, i queda redactat de la manera següent:  
«Pertànyer a una agrupació de tractaments integrats en agricultura o semblant i/o disposar d'assessorament tècnic que establisca l'estratègia i l'oportunitat en el compliment dels requisits mínims aplicables als productes químics».  
DISPOSICIÓ FINAL  
La present orde entrarà en vigor el mateix dia que es publique en el Diari Oficial de la Comunitat Valenciana.  
València, 21 d'abril de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA